## Carlos Mazón proposa el 8 d’octubre com un dia de record als alacantins, valencians i castellonencs que van morir per la COVID-19

*** El president de la Generalitat ha fixat esta data per a reflexionar-hi i recordar col·lectivament els morts durant la pandèmia, en la vespra de la celebració del 9 d’Octubre**

El president de la Generalitat, Carlos Mazón, ha destacat que un total de 10.743 alacantins, valencians i castellonencs van perdre la vida durant la pandèmia de la COVID-19. Carlos Mazón ha fet estes declaracions durant l’homenatge que s’ha fet a estes víctimes este diumenge a l’Umbracle de la Ciutat de les Arts i les Ciències, on ha assenyalat que ha volgut fixar esta data “com un dia per a recordar, previ a les celebracions del 9 d’Octubre”.

El president ha destacat que “hem d’acabar d’aprendre i acabar d’integrar les lliçons que encara hui ens dona la COVID, però han de partir del record”, per la qual cosa a partir de hui el 8 d’octubre serà un dia “per al no oblit”, emmarcat dins de les celebracions del Dia de la Comunitat Valenciana.

Fecha: 08/10/2023